CELEX: 32022R0489
Language: sk
Date: 2022-03-25 00:00:00
Title: Vykonávacie nariadenie Komisie (EÚ) 2022/489 z 25. marca 2022, ktorým sa mení vykonávacie nariadenie (EÚ) č. 540/2011, pokiaľ ide o obdobia platnosti schválenia účinných látok flubendiamid, kyselina L-askorbová, spinetoram a spirotetramat (Text s významom pre EHP)

28.3.2022   
               
               
                  SK
               
               
                  Úradný vestník Európskej únie
               
               
                  L 100/7
               
            
         VYKONÁVACIE NARIADENIE KOMISIE (EÚ) 2022/489
         z 25. marca 2022,
         ktorým sa mení vykonávacie nariadenie (EÚ) č. 540/2011, pokiaľ ide o obdobia platnosti schválenia účinných látok flubendiamid, kyselina L-askorbová, spinetoram a spirotetramat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:
         
                     (1)
                  
                  
                     V časti B prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky schválené v zmysle nariadenia (ES) č. 1107/2009.
                  
               
                     (2)
                  
                  
                     Vykonávacím nariadením Komisie (EÚ) 2020/2007 (3) sa predĺžilo obdobie platnosti schválenia účinnej látky spirotetramat z 30. apríla 2024 do 31. júla 2024, účinných látok spinetoram a kyselina L-askorbová z 30. júna 2024 do 30. septembra 2024 a účinnej látky flubendiamid z 31. augusta 2024 do 30. novembra 2024. Predĺženia boli potrebné, pretože vykonávacím nariadením Komisie (EÚ) 2020/1740 (4) sa dátum predloženia dokumentácie na podporu obnovenia schválenia predsunul o 3 mesiace. Bolo preto potrebné zachovať dátum predloženia dokumentácie, ako sa vyžaduje podľa vykonávacieho nariadenia Komisie (EÚ) č. 844/2012 (5), a zároveň poskytnúť žiadateľom čas na prípravu a predloženie dokumentácie v požadovanom formáte.
                  
               
                     (3)
                  
                  
                     Pokiaľ ide o flubendiamid, kyselinu L-askorbovú, spinetoram a spirotetramat, počas troch rokov pred príslušným dátumom uplynutia platnosti schválenia stanoveným v prílohe k tomuto nariadeniu neboli predložené žiadne žiadosti o obnovenie schválenia v súlade s článkom 5 ods. 1 vykonávacieho nariadenia (EÚ) 2020/1740.
                  
               
                     (4)
                  
                  
                     Predĺženie období platnosti schválenia uvedených účinných látok stanovené vo vykonávacom nariadení (EÚ) 2020/2007 už nie je odôvodnené. Preto je vhodné zabezpečiť, aby platnosť schválení týchto látok uplynula k tým dátumom, ku ktorým by uplynula aj bez predĺženia.
                  
               
                     (5)
                  
                  
                     Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 540/2011 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (3)  Vykonávacie nariadenie Komisie (EÚ) 2020/2007 z 8. decembra 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia účinných látok 1-dekanol, 1,4-dimetylnaftalén, 6-benzyladenín, acechinocyl, Adoxophyes orana granulovirus, síran hlinitý, amisulbróm, Aureobasidium pullulans (kmene DSM 14940 a DSM 14941), azadirachtín, Bacillus pumilus QST 2808, benalaxyl-M, bixafén, bupirimát, Candida oleophila kmeň O, chlorantraniliprol, fosforitan sodný, ditianón, dodín, emamektín, flubendiamid, fluometurón, fluxapyroxad, flutriafol, hexytiazox, imazamox, ipkonazol, izoxabén, kyselina L-askorbová, sírové vápno, pomarančový olej, Paecilomyces fumosoroseus kmeň FE 9901, pendimetalín, penflufén, pentiopyrad, fosfonáty draselné, prosulfurón, Pseudomonas sp. kmeň DSMZ 13134, pyridalyl, pyriofenón, pyroxsulám, chinmerak, kyselina S-abscisová, sedaxán, sintofén, tiosíran sodný, spinetoram, spirotetramat, Streptomyces lydicus kmeň WYEC 108, tau-fluvalinát, tebufenozid, tembotrión, tiénkarbazón, valifenalát, fosfid zinočnatý (Ú. v. EÚ L 414, 9.12.2020, s. 10).
         
            (4)  Vykonávacie nariadenie Komisie (EÚ) 2020/1740 z 20. novembra 2020, ktorým sa stanovujú ustanovenia potrebné na vykonávanie postupu obnovenia schválenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa zrušuje vykonávacie nariadenie Komisie (EÚ) č. 844/2012 (Ú. v. EÚ L 392, 23.11.2020, s. 20).
         
            (5)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
      
      
         
            PRÍLOHA
            Časť B prílohy k vykonávaciemu nariadeniu (EÚ) č. 540/2011 sa mení takto:
            
                        1.
                     
                     
                        V šiestom stĺpci (Koniec platnosti schválenia) riadku 60, ktorý sa týka látky spirotetramat, sa uvedený dátum nahrádza dátumom „30. apríla 2024“.
                     
                  
                        2.
                     
                     
                        V šiestom stĺpci (Koniec platnosti schválenia) riadku 66, ktorý sa týka látky kyselina L-askorbová, sa uvedený dátum nahrádza dátumom „30. júna 2024“.
                     
                  
                        3.
                     
                     
                        V šiestom stĺpci (Koniec platnosti schválenia) riadku 67, ktorý sa týka látky spinetoram, sa uvedený dátum nahrádza dátumom „30. júna 2024“.
                     
                  
                        4.
                     
                     
                        V šiestom stĺpci (Koniec platnosti schválenia) riadku 74, ktorý sa týka látky flubendiamid, sa uvedený dátum nahrádza dátumom „31. augusta 2024“.